Ordinatum est quod decanus et capitulum Masticonenses emendent ballivo Masticonensi, pro rege, quod arma portaverunt, Masticoni, contra quemdam priorem existentem de garda regis, licet non forisfecerint tunc alicui, set solummodo sequebantur quemdam servientem suum qui statim captus fuerat, et ad dictum prioratum ductus, sicut dicebant; inhibitum tamen fuit ballivo quod nichil propter hoc ab ipsis levaret, nisi de mandato curie speciali.